CELEX: 62010TA0164
Language: mt
Date: 2013-09-26 00:00:00
Title: Kawża T-164/10: Sentenza tal-Qorti Ġenerali tas- 26 ta’ Settembru 2013 — Pioneer Hi-Bred International vs Il-Kummissjoni ( “Approssimazzjoni tal-liġijiet — Rilaxx intenzjonat ta’ organiżmi mmodifikati ġenetikament fl-ambjent — Proċedura ta’ awtorizzazzjoni għal tqegħid fis-suq — Nuqqas tal-Kummissjoni li tressaq quddiem il-Kunsill abbozz ta’ deċiżjoni — Rikors għal nuqqas li tittieħed azzjoni” )

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 336/16
            
         Sentenza tal-Qorti Ġenerali tas-26 ta’ Settembru 2013 — Pioneer Hi-Bred International vs Il-Kummissjoni
   (Kawża T-164/10) (1)
   
   (Approssimazzjoni tal-liġijiet - Rilaxx intenzjonat ta’ organiżmi mmodifikati ġenetikament fl-ambjent - Proċedura ta’ awtorizzazzjoni għal tqegħid fis-suq - Nuqqas tal-Kummissjoni li tressaq quddiem il-Kunsill abbozz ta’ deċiżjoni - Rikors għal nuqqas li tittieħed azzjoni)
   2013/C 336/32
   Lingwa tal-kawża: l-Ingliż
   
      Partijiet
   
   
      Rikorrenti: Pioneer Hi-Bred International Inc. (Johnston, Iowa, l-Istati Uniti) (rappreżentanti: J. Temple Lang, solicitor, u T. Müller-Ibold, avukat)
   
      Konvenuta: Il-Kummissjoni Ewropea (rappreżentanti: L. Pignataro-Nolin, N. Yerell u C. Zadra, aġenti)
   
      Suġġett
   
   Talba għal dikjarazzjoni, skont l-Artikolu 265 TFUE, li, billi naqset milli tressaq quddiem il-Kunsill abbozz ta’ miżuri li għandhom jiġu adottati b’applikazzjoni tal-Artikolu 5(4) tad-Deċiżjoni tal-Kunsill 1999/468/KE, tat-28 ta’ Ġunju 1999, li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 124), u billi naqset milli tadotta kwalunkwe miżura oħra li skont l-iżvilupp tal-proċedura ta’ teħid ta’ deċiżjonijiet tista’ tkun neċessarja sabiex tiżgura l-adozzjoni tad-deċiżjoni msemmija fl-Artikolu 18 tad-Direttiva 2001/18/KE tal-Parlament Ewropew u tal-Kunsill, tat-12 ta’ Marzu 2001, dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KEE (ĠU Edizzjoni Speċjali bil-Malti, Kapitolu 15 Vol. 6, p. 77), il-Kummissjoni naqset milli twettaq l-obbligi tagħha taħt l-Artikolu 18 tad-Direttiva 2001/18.
   
      Dispożittiv
   
   
               (1)
            
            
               Il-Kummissjoni Ewropea naqset milli twettaq l-obbligi tagħha skont l-Artikolu 18 tad-Direttiva 2001/18/KE tal-Parlament Ewropew u tal-Kunsill, tat-12 ta’ Marzu 2001, dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KEE, billi naqset milli tressaq quddiem il-Kunsill abbozz ta’ miżuri b’applikazzjoni tal-Artikolu 5(4) tad-Deċiżjoni tal-Kunsill 1999/468/KE, tat-28 ta’ Ġunju 1999, li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni.
            
         
               (2)
            
            
               Il-Kummissjoni hija kkundannata għall-ispejjeż.
            
         
      (1)  ĠU C 161, 19.6.2010.